تورکیه یمن خالقینا گؤستریلن دستکین داوام ائدجگینی بیلدیردی.
تورکیه‌نین بمت-نین ژنو اوفی‌سین‌دکی دایمی نماینده‌سی سفیر ناجی کورو یمن‌دکی اینسانی بحرانلا علاقه‌دار بمت، سوئیس و سوئد-ین تشببوسو ایله بمت-نین ژنو اوفی‌سینده تشکیل اولونان یوکسک سویه‌لو یاردیم کونفرانسیندا ایشتیراک ائتدی.
کورو کونفرانسدا چیخیش ائده‌رک یمن-ده اوزون مدت‌دیر داوام ائدن بحرانین سیاسی یوللا حل ائدیلمه‌سی‌نین واجیب‌لیگینی قئید ائتدی.
یمن-ده دؤردونجو ایلدیر داوام ائدن موناقیشه‌لر نتیجه‌سینده سیاسی و اینسانی وضعیتین داها دا پیسلشدیگینی وورغولایان کورو بیر ایلدن چوخ‌دور باشلایان باریش پروسئسی‌نین دالانا دیرندیگینی، سلاح‌لی توققوشما‌لارین شددتلندیگینی و اینسان‌لاری‌نین عذاب‌لاری‌نین آرتدیغینی وورغولادی.
کورو تورکیه‌نین ایسلام امکداش‌لیق تشکیلاتی‌نین دؤنم صدری اولا‌راق بو تشکیلاتین ایسلام دونیاسین‌داکی بحران‌لارین حلین‌دکی رولونو آرتیرماغا چالیشدیغینی، یمن‌دکی باریش پروسئسی ایستیقامتینده کونکرت آدیم‌لار آتیلاجاغینا اومید ائتدیک‌لرینی سؤیله‌دی.
بو مقصدله ایسلام امکداشلیق تشکیلاتی‌نین یمن تماس قروپونون بئشینجی توپلانتی‌سینی ان قیسا مودتده تورکیه‌ده کئچیرمه‌یی نظرده توتدوق‌لارینی قئید ائدن کورو تماس قروپونون باریش پروسئسی‌نین اینشاسیندا معین رول اوینایا بیله‌جگینی دئدی.
کورو تورکیه‌نین 2017-جی ایلده مین‌لرله تون اینسانی یاردیم داشییان گمینی یمنه گؤندردیگینی، عینی ایلده 1 میلیون دو‌لاری یونیسف-ین حسابینا کؤچوردوگونو خاطیرلاتدی، اؤلکه‌سی‌نین یمنه اولا دستکی‌‌نین داوام ائدجگینی قئید ائتدی.
